เอกสารแนบ 3 อื่น ๆ

บริษัทที่ออกหลักทรัพย์ (P.2)

บริษัท ประกันภัยไทยวิวัฒน์ จำกัด (มหาชน)

ประกอบธุรกิจหลักประเภท ธุรกิจประกันวินาศภัย

ที่ตั้งสำนักงานใหญ่ 71 อาคารประกันภัยไทยวิวัฒน์ ถนนดินแดง แขวงสามเสนใน เขตพญาไท

กรุงเทพมหานคร 10400

เลขทะเบียนบริษัท 0107536001427 ( เดิม บมจ. 216 )

โทรศัพท์ 0-2248-0900, 0-2248-0910, 0-2644-6400, 0-2644-6500, 0-2695-0800

โทรสาร 0-2248-4575, 0-2248-4975, 0-2695-0808

Claim Hot Line : โทรศัพท์ 0-2695-0700 ; โทรสาร 0-2644-6545

Customer Care : โทรศัพท์ 0-2695-0777 ; โทรสาร 0-2644-6545

Health Claim : โทรศัพท์ 0-2695-0707; โทรสาร 0-2644-6545

การวิจัยและพัฒนา (P.11)

  ทางบริษัทฯได้เริ่มโครงการ “Thaivivat Privileged Program” ในปี 2546 ขึ้น
  ซึ่งเป็นการ

  มอบสิทธิการเป็นสมาชิกบัตรทอง และบัตรเงินให้แก่ผู้เอาประกันภัยรถยนต์ของบริษัท

  สมาชิกจะมีสิทธิในการใช้บริการช่วยเหลือรถเสียฉุกเฉิน และบริการรถลากจูงบนท้องถนน

  ตลอด 24 ชั่วโมงทั่วประเทศ นอกเหนือจากนั้นสมาชิกยังมีสิทธิในการใช้บริการรถทดแทน

  ระหว่างซ่อม, การนำรถเข้าซ่อมอู่ห้าง หรือศูนย์ซ่อมสีรถ, การดูแลให้รถได้เปลี่ยนอะไหล่แท้

  และการเลือกชดใช้สินไหมเต็มทุนประกันแทนการซ่อม

ในปี 2549 ได้ดำเนินการเปิดตัวผลิตภัณฑ์ประกันอุบัติเหตุการเดินทาง โดยผลิตภัณฑ์นี้

ทางบริษัทฯได้พัฒนาร่วมกับบริษัทประกันอุบัติเหตุการเดินทางชั้นนำในต่างประเทศ ซึ่งผู้ใช้

บริการจะได้รับบริการทางการแพทย์จากสถานพยาบาลทั่วโลกตลอด 24 ชั่วโมง โดยทางบริษัทฯ

ได้ดำเนินการเปิดศูนย์รับแจ้งเหตุพร้อมเบอร์โทรศัพท์ที่สามารถติดต่อกลับมายังศูนย์รับแจ้ง

ของบริษัท บริการให้กับผู้เอาประกันภัยด้วย ซึ่งจากการดำเนินการดังกล่าวทำให้กรมธรรม์

ประกันอุบัติเหตุการเดินทางของบริษัทได้รับการยอมรับจากสถานฑูตต่างๆ ในการใช้เป็นหลักฐาน

ในการประกอบการขอวีซ่าเข้าประเทศนั้นๆ

ในปี 2551 บริษัทฯได้นำเทคโนโลยีการสื่อสารสมัยใหม่มาใช้ในโครงการ Thaivivat Smart

Solution (PDA Online) ซึ่งเป็นระบบการให้บริการความช่วยเหลือในเรื่องเส้นทางเดินรถผ่าน

เครือข่ายรับส่งสัญญาณดาวเทียม GPSและการให้บริการด้านประกันรถยนต์แบบใหม่ผ่าน

เครื่องมือสื่อสารโทรศัพท์มือถือเพื่อรับส่งข้อมูลผ่านระบบโทรศัพท์มือถือ ซึ่งจะทำให้เพิ่ม

ประสิทธิภาพในการบริหารพนักงานตรวจสอบอุบัติเหตุ และนอกจากนั้นระบบดังกล่าว

จะสามารถบอกพิกัดสถานที่ของรถประกันเมื่อเกิดอุบัติเหตุ อันเป็นการเพิ่มความรวดเร็วและ

ศักยภาพในการให้บริการแก่ผู้เอาประกันภัย

ในปี 2552 ทางบริษัทฯได้เซ็นสัญญาร่วมกับบริษัทกรุงเทพดุสิตเวชการ จำกัด มอบหมาย

ให้ศูนย์เวชศาสตร์ การบินโรงพยาบาลกรุงเทพ เป็นผู้ให้บริการเคลื่อนย้ายผู้ป่วยทางอากาศด้วย

อากาศยานปีกแข็ง และเฮลิคอปเตอร์การแพทย์ฉุกเฉิน (sky icu) สำหรับผู้ถือกรมธรรม์

ประกันสุขภาพของบริษัท

  โครงการในอนาคต (P.14)

สำหรับทิศทางการทำธุรกิจของบริษัทฯ ในปี 2554 ยังคงนโยบายการพัฒนาการบริการ

รูปแบบใหม่ที่ทันสมัยและสะดวกรวดเร็วแก่ลูกค้า พร้อมพัฒนาผลิตภัณฑ์ที่ตอบสนองโดยตรงกับ

ความต้องการของผู้บริโภคในแต่ละภาคส่วนของผู้บริโภค รวมทั้งการให้บริการที่มีความแตกต่าง

และเพิ่มความคล่องตัวแก่ลูกค้า เพื่อเป็นการเพิ่มมูลค่า (Value Added) แก่ลูกค้าของบริษัท

ในขณะเดียวกันรักษามาตรฐานด้านความมั่นคงของบริษัท เพื่อสร้างความเชื่อมั่นและไว้ใจ

ในบริษัท เชื่อมความสัมพันธ์โดยตรงกับลูกค้าเก่าและใหม่เพื่อให้ลูกค้าได้รู้จักสัมผัสบริษัท

อย่างใกล้ชิดมากขึ้นจากเดิมที่จะพบกับลูกค้าเฉพาะเวลาเกิดอุบัติเหตุ หรือมีธุรกรรมการขายเท่านั้น

ทางบริษัทฯ มีนโยบายเน้นการขยายช่องทางการจัดจำหน่ายเพื่อให้ครอบคลุมรายย่อยมากขึ้น

โดยการเสนอผลิตภัณฑ์ที่มีความยืดหยุ่น รวมถึงกลยุทธ์ด้านสื่อประชาสัมพันธ์ที่มุ่งเจาะตลาด

เฉพาะกลุ่ม และสามารถตอบสนองตรงตามความต้องการของผู้บริโภคแต่ละพื้นที่

บริษัทฯ ยังมีโครงการขยายสาขาในจังหวัดที่สำคัญอย่างต่อเนื่องเช่น จังหวัดอุดรธานี,

จันทบุรี, ตรัง และแพร่ เพื่อรองรับการขยายตัวและเพิ่มประสิทธิภาพการบริการให้แก่ลูกค้า

รวมถึงการพัฒนาระบบเทคโนโลยีข้อมูลภายในองค์กร เพื่อให้บริการถึงลูกค้าได้มากขึ้นด้วย